《寄怀阎安中》
宋代·顾禧

金门射策尽名贤，谁似江南阎子然。
白虎谈经知独步，苍松入梦已多年。
凌云赋笔雄千古，倒峡词源倾百川。
若忆古人愁绝处，西陵花柳日芊眠。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。